《正月二十四日雨霰交作》
宋代·赵蕃

杏花烧空红欲然，柳色亦复青可怜。
胡为雨霰忽交作，已洗破衾还被绵。
去冬梅时雪复雪，未省好看冰玉洁。
只今纵有已残枝，零落教人已愁绝。
故知好雨当趣耕，快雨仍须作快晴。
放渠花柳十分事，我欲浩荡郊原行。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。